KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2024. február 21-i ülésére)
TÁRGY: 
alapítói hatáskörök gyakorlása a Kőröskom NONPROFIT Kft.-nél
A 100%-ban Kiskőrös Város Önkormányzata tulajdonát képező Kiskőrös Önkormányzat Kommunális Szolgáltató Nonprofit Korlátolt Felelősségű Társaság (a továbbiakban: Kőröskom Kft.) tulajdonosi jogait a Képviselő-testület gyakorolja. A Polgári Törvénykönyvről szóló 2013. évi V. törvény (továbbiakban Ptk.) 3:109. § (1) bekezdésben foglaltak szerint: „A gazdasági társaság tagjainak döntéshozó szerve a legfőbb szerv.” Ptk. 3:109. § (4) bekezdésben foglaltak szerint: „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.”
A Kőröskom Kft. javadalmazási szabályzata értelmében, a Képviselő-testület dönt az ügyvezető személyi alapbérének összegéről.
A Képviselő-testület a 19/2023. sz. Képviselő-testületi határozatában foglaltak szerint az ügyvezető Schäffer Tamás András személyi alapbére 2023. március 01. napjától bruttó 817 000 Ft/hó. Az általános bérnövekedéssel összhangban, figyelemmel a 2023. évi inflációra 2024. március 1. napjától javaslom az ügyvezető személyi alapbérének bruttó 940 000 Ft/hó összegben történő megállapítását.
Az ügyvezető munkaszerződés módosításának tervezetét a határozat–tervezet melléklete tartalmazza.

A Felügyelő Bizottság a napirendi pontot várhatóan 2024. február 20. napján tárgyalja.

A fentiek alapján javaslom, hogy a Képviselő-testület a Kőröskom Kft. ügyvezetője személyi alapbérének megállapítását a határozat-tervezetben foglaltak szerint fogadja el.
Kiskőrös, 2024. február 13.
                                                                                                          
Domonyi László sk.
                                                                                                                
 polgármester
HATÁROZAT-TERVEZET
A Képviselő-testület Kiskőrös Város Önkormányzata kizárólagos tulajdonában lévő Kiskőrös Önkormányzat Kommunális Szolgáltató Nonprofit Korlátolt Felelősségű Társaság tulajdonosi jogait gyakorló hatáskörében:

1. a Kőröskom Kft. ügyvezetőjének személyi alapbérét 2024. március 1. napjától havi bruttó 940 000,-Ft összegben állapítja meg
2. felhatalmazza a Polgármestert az ügyvezető munkaszerződése módosításának aláírására a határozat melléklete szerinti tartalommal.
Felelős:
polgármester


ügyvezető
Határidő:
2024. értelemszerűen


